
[bookmark: _Hlk158008212]Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų, atliekamų gynybos ir saugumo srityje, įstatymo (toliau – Įstatymas) 9 straipsnio 1 dalies 1 punkte nustatyta pažeidimų prevencijos funkcija, šiuo metu atlieka Gynybos resursų agentūros prie Krašto apsaugos ministerijos (toliau – Perkančioji organizacija) vykdomo pirkimo „Individualios bepiločių orlaivių aptikimo ir užkardymo priemonės“, Nr. 8596359 (toliau – Pirkimas) dokumentų atitikties Įstatymui ir su jo įgyvendinimu susijusiems teisės aktams peržiūrą (peržiūra prevenciniais tikslais atliekama tam tikra apimtimi). 
[bookmark: _Hlk158008227]Prevencine tvarka peržiūrėjusi Pirkimo dokumentus ir įvertinusi Perkančiosios organizacijos pateiktus atsakymus, atsižvelgdama į galiojantį teisinį reglamentavimą, Tarnyba teikia pastabas ir rekomendacijas (toliau – Rekomendacija) dėl Pirkimo vykdymo ir Pirkimo dokumentuose nustatytų sąlygų: 
1. dėl kvalifikacijos reikalavimo:
Pirkimo sąlygų 3 priedo lentelėje „II Kvalifikacijos reikalavimai“ nustatytas kvalifikacijos reikalavimas: „Per paskutinius 5 metus <...> tiekėjas turi būti tinkamai įvykdęs ir (ar) turi vykdyti bent 1 (vieną) ar daugiau pirkimo-pardavimo sutartis su NATO/ES/EBPO šalių gynybos struktūromis ir/arba šalių kariuomenėmis (karinės elektroninės sistemos), kurių bendra vertė ne mažiau kaip: 1 pirkimo dalis – 1 800 000,00 Eur be PVM; 2 pirkimo dalis – 800 000,00 Eur be PVM.“, yra netinkamai suformuluotas ir neatitinka Įstatymo 37 straipsnio 1 dalies 2 punkto, pagal kurį prekių ar paslaugų gavėjas nurodomas tam, kad būtų galima patikrinti tiekėjo nurodytą patirtį, atitinkamai, kvalifikacijos reikalavimas negali būti grindžiamas tuo, kam tiekėjas anksčiau tiekė prekes ar teikė paslaugas, taip pat kvalifikacijos reikalavimas turi būti formuluojamas atsižvelgiant į patiektas prekes ar suteiktas paslaugas, o ne į sutarčių įvykdymo faktą. 
Perkančiosios organizacijos buvo prašoma paaiškinti ir pagrįsti, kodėl kvalifikacijos reikalavime nustatyta, kad tiekėjo patirtis turi būti įgyta vykdant sutartis būtent su NATO, ES ar EBPO šalių gynybos struktūromis ir (ar) kariuomenėmis, taip pat paaiškinti, ką kvalifikacijos reikalavimo kontekste Perkančioji organizacija laiko „karinėmis elektroninėmis sistemomis“ ir „NATO/ES/EBPO šalių gynybos struktūromis“. Atsakydama į Tarnybos prašymą, Perkančioji organizacija nurodė, kad „<...> Lietuvos kariuomenė yra NATO narė ir vykdo užduotis kartu su sąjungininkais. NATO, ES ir EBPO valstybių gynybos institucijos taiko panašius aukštus reikalavimus karinės paskirties elektroninėms sistemoms, jų kokybei, patikimumui, eksploatavimui, logistiniam palaikymui bei sąveikumui (interoperabilumui). Tiekėjo patirtis vykdant sutartis tokiems užsakovams patvirtina, kad jis turi praktinės patirties dirbant analogiškoje aplinkoje. Sėkmingai įvykdytos ar vykdomos sutartys su NATO, ES ar EBPO valstybių gynybos institucijomis rodo, kad tiekėjo techniniai, organizaciniai ir profesiniai pajėgumai jau buvo įvertinti profesionalių karinių užsakovų ir pripažinti pakankamais įvykdyti analogiškus karinės paskirties projektus. Tai objektyviai mažina riziką dėl netinkamo sutarties vykdymo. <...> Analogiškų elektroninių sistemų tiekimas kitoms viešojo sektoriaus ar saugumo institucijoms savaime nepatvirtina, kad tiekėjas turi patirties vykdyti karinės paskirties sutarčių reikalavimus. Tokie užsakovai nebūtinai taiko karinei aplinkai būdingus techninius, eksploatacinius, logistinius, interoperabilumo ir priėmimo reikalavimus, kurie yra esminiai šio pirkimo objektui.“
Pažymėtina, kad iš pateiktų atsakymų neaišku, kokia konkreti tokių sistemų specifika yra laikoma reikšminga šiam Pirkimui ir kokiais požymiais ji pasižymi. Taip pat nepaaiškinta, kokios konkrečios sistemos kvalifikacijos reikalavimo kontekste laikomos „karinėmis elektroninėmis sistemomis“ bei kokie konkretūs subjektai laikytini „NATO/ES/EBPO šalių gynybos struktūromis“.
Vadovaujantis Įstatymo 37 straipsnio 1 dalies 2 punktu[footnoteRef:2], tiekėjo techninis ir profesinis pajėgumas įrodomas pateikiant pagrindinių anksčiau pateiktų prekių ar suteiktų paslaugų sąrašą, kuriame nurodomi prekių ar paslaugų gavėjai, neatsižvelgiant į tai, ar jie yra perkančiosios organizacijos, ar ne. Ši nuostata reglamentuoja tiekėjo patirties įrodymo priemonę, tačiau tai nereiškia, kad kvalifikacijos reikalavimas turi būti siejamas su pačiu užsakovu. Atkreiptinas dėmesys, kad Lietuvos Respublikos viešųjų pirkimų įstatymo 47 straipsnio nuostatos, nors šiam Pirkimui tiesiogiai netaikomos, tačiau įtvirtina tą pačią techninio ir profesinio pajėgumo vertinimo logiką, t. y. kvalifikacijos reikalavimai turi būti susiję su pirkimo objektu ir tiekėjo gebėjimu tinkamai įvykdyti pirkimo sutartį. [2:  „Perkančioji organizacija, atsižvelgdama į perkamų prekių, paslaugų ar darbų pobūdį, kiekį, svarbą ir paskirtį, turi teisę įvertinti ir patikrinti kandidatų ar dalyvių techninį ir (arba) profesinį pajėgumą ir paprašyti kandidatų ar dalyvių pateikti: <...> pagrindinių per paskutinius 5 metus pateiktų prekių ar suteiktų paslaugų sąrašus (nurodomos prekių ar paslaugų bendros sumos, datos ir prekių ar paslaugų gavėjai, neatsižvelgiant į tai, ar jie yra perkančiosios organizacijos, ar ne). Įrodymui apie prekių patiekimą ar paslaugų suteikimą kandidatai ar dalyviai pateikia: jeigu gavėjas buvo perkančioji organizacija, – kompetentingos institucijos išduotą ar patvirtintą pažymą, jeigu gavėjas buvo ne perkančioji organizacija, – jo pažymą, o jeigu pastarosios nėra, – kandidato ar dalyvio deklaraciją“.] 

Perkančiosios organizacijos pateikti paaiškinimai iš esmės pagrindžia, kodėl šio Pirkimo objektui gali būti reikšminga tiekėjo patirtis tiekiant karinės paskirties elektronines sistemas ir vykdant panašaus pobūdžio sutartis, tačiau taip pat iš šių paaiškinimų akivaizdžiai matyti, kad esminę reikšmę Perkančioji organizacija teikia būtent karinių elektroninių sistemų specifikai, o ne konkretaus užsakovo statusui. Tuo atveju, jeigu Perkančioji organizacija laiko, kad šio Pirkimo objektui būtina tam tikros specifikos profesinė patirtis, ši specifika turi būti aiškiai identifikuota ir atsispindėti pačiame kvalifikacijos reikalavime, nustatant reikalavimą dėl panašaus pobūdžio sutarčių objekto. Nagrinėjamu atveju kvalifikacijos reikalavimas siejamas su tuo, kam ankstesnės sutartys buvo vykdomos, nors iš pačios Perkančiosios organizacijos argumentų matyti, kad lemiamą reikšmę ji suteikia ne gavėjo statusui, o tiektų sistemų pobūdžiui ir jų specifikai.
Tarnyba pažymi, kad vien aplinkybė, jog panašaus pobūdžio karinės elektroninės sistemos buvo tiektos ne NATO, ES ar EBPO šalių gynybos institucijoms ar kariuomenėms, savaime nepaneigia tiekėjo profesinės patirties ir gebėjimo tinkamai įvykdyti pirkimo sutartį, jeigu ankstesnių sutarčių objektas, techninis sudėtingumas ir vykdymo sąlygos yra panašus perkamam objektui.
Atsižvelgiant į tai, kvalifikacijos reikalavimas, siekiant įvertinti tiekėjo techninį ir profesinį pajėgumą, turėtų būti formuluojamas pagal panašių sutarčių objektą ir jo specifiką, o ne pagal tai, kam tas objektas buvo teikiamas. Kitaip tariant, kvalifikacijos reikalavimas turėtų apibrėžti, kad tiekėjas yra tinkamai patiekęs ar tiekia konkrečios specifikos karines elektronines sistemas, atitinkančias Perkančiosios organizacijos nustatytus požymius, kurių bendra vertė ne mažesnė kaip nustatyta kvalifikacijos reikalavime, nepriklausomai nuo to, kokiam užsakovui tokios sistemos buvo tiekiamos. 
Taip pat, Tarnyba atkreipia dėmesį, kad kvalifikacijos reikalavime nustatyta, kad tiekėjas turi būti tinkamai įvykdęs ir (ar) turi vykdyti bent 1 (vieną) ar daugiau sutarčių, tačiau Įstatymo 37 straipsnio 1 dalies 2 punkte nustatyta, kad turi būti reikalaujama patiektų prekių ar suteiktų paslaugų, o tai reiškia, kad yra svarbu ne vykdoma ar įvykdyta sutartis (t. y. ne dokumento forma), o (pagal sutartį (-is)) patiektos prekės ar suteiktos paslaugos. Pažymėtina, kad viena sutartis gali apimti įvairias prekes ar paslaugas, iš kurių vykdomam pirkimui reikšminga tik tam tikra jų dalis, taip pat gali apimti ir kitus įsipareigojimus (pavyzdžiui, atsiskaitymo sąlygas), kurie nėra susiję su vertinama tiekėjo patirtimi. Vien aplinkybė, kad sutartis dar nėra visiškai įvykdyta, savaime nereiškia, jog pagal ją jau patiektos prekės ar suteiktos paslaugos negali būti vertinamos kaip tiekėjo patirtį patvirtinanti aplinkybė. 
Be to, paminėtina, kad jeigu Perkančiajai organizacijai svarbu įsitikinti, kad tiekėjas įsipareigojimus pagal sutartį įvykdė tinkamai, ji gali pirkimo dokumentuose aiškiai nustatyti atitinkamą kvalifikacijos reikalavimą, pavyzdžiui, jeigu siekiama įvertinti tik tam tikrą tiekėjo patirties aspektą, pavyzdžiui, prekių pristatymą laiku arba sutartyje nustatytais terminais, kvalifikacijos reikalavimas gali būti formuluojamas atsižvelgiant būtent į šias aplinkybes. 
Pastebėtina ir tai, kad:
· siekiant įrodyti atitiktį pirmiau nurodytam kvalifikacijos reikalavimui, prašoma pateikti: „1) Įvykdytos(-ų) sutarties(-ų) aprašymas, nurodant sutarties vertę, sutarties įsigaliojimo ir pabaigos (įvykdymo) datą, sutarties objektą, užsakovą bei jo kontaktus, neatsižvelgiant į tai, ar užsakovas yra perkančioji organizacija, ar ne (užpildomas pirkimo sąlygų 4 priedas); 2) Įrodymui apie tinkamą sutarties(-ų) įvykdymą, Tiekėjas pateikia užsakovo pažymos kopiją  apie tinkamai įvykdytas ankstesnes sutartis.“ Tai taip pat neatitinka Įstatymo 37 straipsnio 1 dalies 2 punkte nustatytų tiekėjo techninį ir profesinį pajėgumą patvirtinančių įrodymo priemonių;
· prie pirmiau nurodyto kvalifikacijos reikalavimo nurodyta, kad subjektas, kuris turi atitikti reikalavimą: „Tiekėjas arba bent vienas ūkio subjektų grupės narys arba subtiekėjas, atitinkamai pagal prisiimamus įsipareigojimus. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.“ Atkreiptinas dėmesys, kad vadovaujantis Tiekėjo kvalifikacijos reikalavimų nustatymo metodikos[footnoteRef:3] 16.2 papunkčiu, dėl panašių prekių tiekimo ar panašių paslaugų teikimo patirties paprastai nustatomi tokie reikalavimai: jeigu pasiūlymą teikia tiekėjų grupė – reikalavimą turi atitikti visi tiekėjų grupės nariai kartu (tiekėjų grupės narių turima patirtis sumuojama), atsižvelgiant į jų prisiimamus įsipareigojimus, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų, o subtiekėjams šis reikalavimas nenustatomas. Nors Tiekėjo kvalifikacijos reikalavimų nustatymo metodika pagal Įstatymą yra neprivaloma, Tarnybos nuomone, joje įtvirtintos nuostatos dėl panašių prekių tiekimo ar paslaugų teikimo patirties turėtų būti taikomos ir nagrinėjamu atveju, todėl kvalifikacijos reikalavimas dėl tokios patirties subtiekėjams neturėtų būti taikomas, o tiekėjų grupės narių turima patirtis turi būti sumuojama. [3:  Patvirtinta Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 „Dėl Tiekėjo kvalifikacijos reikalavimų nustatymo metodikos patvirtinimo“ (aktuali redakcija nuo 2026 m. liepos 1 d.).] 

Atsižvelgdama į tai, kas nustatyta, taip pat įvertindama Perkančiosios organizacijos Centrinės viešųjų pirkimų informacinės sistemos (CVP IS) priemonėmis pateiktą atsakymą tiekėjui dėl kvalifikacijos taikymo, Tarnyba pastebi, kad Perkančioji organizacija netinkamai traktuoja rėmimąsi kitų ūkio subjektų pajėgumais ir subtiekėjo pasitelkimą, iš esmės sutapatindama šiuos skirtingus teisinius institutus. Perkančioji organizacija pagrįstai nurodė, kad pagal Pirkimo sąlygų 4.2 punktą tiekėjas gali remtis kitų ūkio subjektų ekonominiais, finansiniais, techniniais ir profesiniais pajėgumais, neatsižvelgdamas į tai, kokio teisinio pobūdžio būtų jo ryšiai su jais siekdamas atitikti kvalifikacijos reikalavimus, tačiau nepagrįstai šią teisę susiejo su subtiekėjo statusu. Lietuvos Aukščiausiasis Teismas (toliau – LAT) yra išaiškinęs, kad rėmimasis kito ūkio subjekto pajėgumais ir subtiekėjo pasitelkimas yra skirtingi teisiniai institutai. Šie santykiai gali sutapti, tačiau gali egzistuoti ir atskirai, todėl naudojimasis kito ūkio subjekto pajėgumais automatiškai nesukuria subrangos teisinių santykių (LAT 2017 m. lapkričio 30 d. nutartis civilinėje byloje Nr. e3K-3-354-690/2017). Be to, LAT yra pažymėjęs, kad sąvokos „kitas ūkio subjektas“ ir „subrangovas (subtiekėjas)“ nėra tapačios (LAT 2014 m. lapkričio 7 d. nutartis civilinėje byloje Nr. 3K-3-475/2014).
Kvalifikacijos reikalavimas dėl panašios patirties nustatomas tiekėjui, taip pat tiekėjas gali atitikti šį reikalavimą ir remdamasis kito ūkio subjekto techniniais ir profesiniais pajėgumais, jeigu yra įvykdytos teisės aktuose nustatytos sąlygos. Tačiau vien tai, kad tiekėjas remiasi kito ūkio subjekto pajėgumais, savaime nereiškia, jog šis ūkio subjektas tampa subtiekėju, atitinkamai, nėra pagrindo pirmiau nurodytą kvalifikacijos reikalavimą taikyti subtiekėjams ar reikalauti, kad jį atitiktų visi sutarties vykdymui pasitelkiami subtiekėjai. Tokiu būdu pirkimo dokumentuose nepagrįstai išplečiamas subjektų, kuriems taikomas šis kvalifikacijos reikalavimas, ratas.
Atsižvelgiant į pateiktas pastabas, Perkančioji organizacija turėtų tikslinti / keisti kvalifikacijos reikalavimą visa apimtimi, t. y. tiek patį kvalifikacijos reikalavimą, tiek prašomus pateikti kvalifikacijos atitiktį pagrindžiančius dokumentus, tiek kt.
Taip pat, Tarnybos nuomone, tokio pobūdžio pakeitimas tarptautinės vertės pirkime reikštų esminį Pirkimų dokumentų pakeitimą, dėl šios priežasties, tikslinant / keičiant kvalifikacinio reikalavimo turinį, rekomenduotina Pirkimą nutraukti ir skelbti naują viešąjį pirkimą.
2. Dėl Pirkimo sąlygų 8 priedo „Prekių viešojo pirkimo-pardavimo sutartis <...> Specialioji dalis“ (toliau – Sutarties projektas):
Sutarties projekto 3.1 papunktyje nustatyta, kad „Pardavėjas įsipareigoja pristatyti visą Sutarties specialiosios dalies 1.2 punkte nurodytą Prekių kiekį ne vėliau kaip per 17 mėnesių nuo Sutarties įsigaliojimo dienos <...>“, o Sutarties projekto Bendrosios dalies 2.2 papunktyje nurodyta, kad „Sutarties kaina/įkainiai yra pastovūs ir nekeičiami visą Sutarties galiojimo laikotarpį, išskyrus atvejus, kai po Sutarties pasirašymo keičiasi prekėms taikomo PVM/akcizų tarifas <...>“. Tarnyba atkreipia dėmesį, kad tai neatitinka Kainodaros[footnoteRef:4] taisyklių nustatymo metodikos[footnoteRef:5] 54 punkto, kad: „Pirkimų vykdytojas privalo numatyti su mokesčių pasikeitimu nesusijusią sutarties kainos peržiūros sąlygą, kai prekių tiekimo, paslaugų teikimo ar darbų atlikimo trukmė kartu su numatytu sutarties pratęsimu yra ilgesnė negu 6 (šeši) mėnesiai <...>“. [4:  Įstatymo 52 straipsnio 5 dalies 3 punkte nustatyta: „Pirkimo sutartyje, kai ji sudaroma raštu, turi būti nustatyta: <...> 3) kainodaros taisyklės, nustatytos pagal Viešųjų pirkimų tarnybos patvirtintą metodiką“.]  [5:  Patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (žr. aktualią redakciją).] 

Atsižvelgiant į tai, kad prekių tiekimo trukmė yra ilgesnė nei 6 mėnesiai, Sutarties projekte privalo būti nustatyta su mokesčių pasikeitimu nesusijusi sutarties kainos peržiūros sąlyga, todėl rekomenduotina patikslinti Sutarties projektą, įtvirtinant su mokesčių pasikeitimu nesusijusią sutarties kainos peržiūros sąlygą.
3. Dėl Pirkimo sąlygų 1 priedo „Techninė specifikacija <...>“ (toliau – Techninė specifikacija):
Atsižvelgiant į Perkančiosios organizacijos pateiktus atsakymus, pažymėtina, kad buvo prašoma pagrįsti atskirų 1 ir 2 Pirkimo objektų dalių Techninės specifikacijos būtinumą, proporcingumą, ryšį su Pirkimo objektu ir pateikti objektyvius duomenis, leidžiančius įsitikinti, jog 1 ir 2 Pirkimo objektų dalių Techninės specifikacijos reikalavimų visumą gali atitikti pakankamas skaičius rinkoje esančių gaminių. Pastebėtina, kad nors į pateiktus klausimus buvo atsakyta, dalis atsakymų yra neišsamūs arba nebuvo atsakyta į esminius užduotų klausimų aspektus. Pavyzdžiui, nebuvo išsamiai paaiškinta, kokius minimalius funkcinius ar techninius reikalavimus turi atitikti 1 Pirkimo objekto dalies „Nešiojamos individualios bepiločių orlaivių aptikimo priemonės“ Techninės specifikacijos 3.4[footnoteRef:6] papunktyje nurodytas testavimo įrenginys ir pagal kokius objektyvius kriterijus bus vertinama jo atitiktis. Taip pat nebuvo paaiškinta, kokių konkrečių bepiločių orlaivių telemetrijos ir vaizdo perdavimo protokolų automatinis aptikimas laikomas pakankamu 3.2.2[footnoteRef:7] papunkčio reikalavimui įvykdyti bei pagal kokius objektyvius kriterijus bus vertinama šio reikalavimo atitiktis. Be to, į kai kuriuos klausimus buvo atsakyta tik iš dalies, apsiribojant pasirinkto techninio sprendimo privalumų aprašymu, tačiau nepateikiant paaiškinimų, kodėl analogišką funkcionalumą užtikrinantys lygiaverčiai techniniai sprendimai negalėtų tenkinti Perkančiosios organizacijos poreikio. [6:  „komplektą turi sudaryti: ausinės, prie riešo tvirtinamas vibracinis įrenginys, MOLLE tvirtinimo sistema, išorinė antena, testavimo įrenginys, programinės įrangos atnaujinimui skirta įranga, pakrovėjas 230V AC, pakrovėjas 12V DC“.]  [7:  „turi būti įdiegtas automatinis dronų naudojamų telemetrijos ir vaizdo perdavimo protokolų aptikimas ir identifikavimas nelicencijuojamų dažnių ruožuose – 433 MHz; 868 MHz; 915 MHz; 1,2 GHz; 2,4 GHz; 5,2 GHz; 5,8 GHz.“.] 

Papildomai atkreiptinas dėmesys, kad kai kurių Techninės specifikacijos reikalavimų turinys ir po pateiktų Perkančiosios organizacijos paaiškinimų išlieka nepakankamai aiškus, todėl kyla abejonių, ar tiekėjai gali vienodai suprasti tokių reikalavimų apimtį ir parengti tarpusavyje palyginamus pasiūlymus, o Perkančioji organizacija objektyviai ir pagal iš anksto aiškius kriterijus įvertinti jų atitiktį. Tai ypač aktualu 1 Pirkimo objekto dalies „Nešiojamos individualios bepiločių orlaivių aptikimo priemonės“ Techninės specifikacijos 3.4 papunktyje nurodytam testavimo įrenginiui bei 3.2.2 papunktyje nustatytam bepiločių orlaivių telemetrijos ir vaizdo perdavimo protokolų automatinio aptikimo reikalavimui, nes Techninėje specifikacijoje nėra aiškiai apibrėžtas minimalus reikalaujamas funkcionalumas ir objektyvūs atitikties vertinimo kriterijai. Pažymėtina, kad už pirkimo dokumentų, įskaitant techninę specifikaciją parengimą, jų aiškumą, pagrįstumą ir proporcingumą yra atsakinga Perkančioji organizacija. Būtent Perkančioji organizacija turi turėti objektyvų kiekvieno nustatyto reikalavimo pagrindimą, gebėti jį pagrįsti bei užtikrinti, kad visi techninės specifikacijos reikalavimai būtų suformuluoti taip, jog tiekėjams būtų aiškus reikalaujamas funkcionalumas, o jų atitiktis galėtų būti vertinama pagal iš anksto nustatytus, objektyvius ir vienodai taikomus kriterijus.
Pažymėtina, kad Tarnyba neprašo papildomų paaiškinimų ar pagrindimų, tačiau atkreipia dėmesį, kad atsakomybė už pirkimo sąlygų teisėtumą, aiškumą, proporcingumą, objektyvų jų taikymą ir atitiktį teisės aktų reikalavimams tenka Perkančiajai organizacijai.

Įvertinus tai, kad Pirkimo dokumentų pakeitimai yra susiję su kvalifikacijos reikalavimo keitimu ir kad toks pakeitimas laikytinas esminiu, atitinkamai, toks pakeitimas neatitinka Įstatymo 25 straipsnio 7 dalies, pagal kurią tarptautinių pirkimų atveju negali būti daromi tokie esminiai pirkimo sąlygų pakeitimai, dėl kurių būtų galima leisti dalyvauti kitiems kandidatams arba pirkimo procedūra pritrauktų daugiau dalyvių. Atsižvelgiant į tai, kas nurodyta, Tarnyba rekomenduoja šį Pirkimą nutraukti. Pažymėtina, kad visais atvejais sprendimą dėl tolimesnio Pirkimo procedūrų vykdymo ar nutraukimo priima pati Perkančioji organizacija, vadovaudamasi Įstatymo 81 straipsnio 3 ir 4 dalimis.
Primename, kad Tarnybos pateikta Rekomendacija nėra privalomojo pobūdžio įpareigojimas, tačiau Perkančiajai organizacijai neatsižvelgus į Rekomendaciją yra sprendžiamas klausimas dėl Pirkimo perdavimo išsamiam vertinimui.

Viešųjų pirkimų tarnyba (toliau  –   Tarnyba),  vadovaudamasi  Lietuvos Respublikos viešųjų  pirkimų, atliekamų gynybos ir saugumo srityje, įstatymo (toliau  –   Įstatymas) 9 straipsnio 1 dalies 1  punkt e   nustatyta pažeidimų prevencijos funkcija, šiuo metu atlieka  Gynybos resursų agentūros prie  Krašto apsaugos ministerijos  (toliau  –   Perkančioji organizacija) vykdomo pirkimo   „Individualios  bepiločių orlaivių aptikimo ir užkardymo priemonės“, Nr. 8596359  (toliau  –   Pirkimas )  dokumentų  atitikties Įstatymui ir su jo įgyvendinimu susijusiems teisės aktams peržiūrą (peržiūra prevenciniais  tikslais atliekama tam tikra apimtimi).    Prevencine tvarka peržiūrėjusi Pirkimo dokumentus   ir įvertinusi Perkančiosios organizacijos  pateiktus atsakymus , atsižvelgdama į galiojantį teisinį reglamentavimą, Tarnyba teikia pastabas ir  rekomendacijas   (toliau  –   Rekomendacija)   dėl Pirkimo  vykdymo ir  Pirkimo  dokumentuose nustatytų  sąlygų:     1.   dėl kvalifikacijos reikalavimo:   Pirkimo sąlygų 3 priedo lentelė je   „II Kvalifikacijos reikalavimai“ nustatyt as   kvalifikacijos  reikalavim as:   „Per paskutinius 5 metus <...> tiekėjas turi būti tinkamai įvykdęs ir (ar) turi vykdyti bent 1  (vieną) ar daugiau pirkimo - pardavimo sutartis su  NATO/ES/EBPO šalių gynybos struktūromis   ir/arba  šalių kariuomenėmis   (karinės elektroninės sistemos), kurių bendra vertė ne mažiau kaip: 1 pirkimo  dalis  –   1 800 000,00 Eur be PVM; 2 pirkimo dalis  –   800 000,00 Eur be PVM.“ ,   yra netinkamai  suformuluotas   ir neatitinka Įstatymo 37 straipsnio 1 dalies 2 punkto ,   pagal kur į   prekių ar paslaugų  gavėjas nurodomas tam, kad būtų galima patikrinti tiekėjo nurodytą patirtį , atitinkamai, kv alifikacijos  reikalavimas negali būti grindžiamas tuo, kam tiekėjas anksčiau tiekė prekes ar teikė paslaugas , taip pat   kvalifikacijos reikalavimas turi būti formuluojamas atsižvelgiant į patiektas prekes ar suteiktas  paslaugas, o ne į sutarčių įvykdymo faktą .    Perkančiosios organizacijos buvo prašoma paaiškinti ir pagrįsti, kodėl kvalifikacijos reikalavime  nustatyta, kad tiekėjo patirtis turi būti įgyta vykdant sutartis būtent su NATO, ES ar EBPO šalių gynybos  struktūromis ir (ar) kariuomenėmis, taip pat paaiški nti, ką kvalifikacijos reikalavimo kontekste  Perkančioji organizacija laiko „karinėmis elektroninėmis sistemomis“ ir „NATO/ES/EBPO šalių gynybos  struktūromis“.   Atsakydama į Tarnybos prašymą, Perkančioji organizacija nurodė, kad „ <...>   Lietuvos  kariuomenė yra NATO narė ir vykdo užduotis kartu su sąjungininkais. NATO, ES ir EBPO valstybių  gynybos institucijos taiko panašius aukštus reikalavimus karinės paskirties elektroninėms sistemoms,  jų kokybei, patikimumui, eksploatavimui, logistini am palaikymui bei sąveikumui (interoperabilumui ).  Tiekėjo patirtis vykdant sutartis tokiems užsakovams patvirtina, kad jis turi praktinės patirties dirbant  analogiškoje aplinkoje. Sėkmingai įvykdytos ar vykdomos sutartys su NATO, ES ar EBPO valstybių  gynybos institucijomis rodo, kad tiekėjo techniniai,   organizaciniai ir profesiniai pajėgumai jau buvo  įvertinti profesionalių karinių užsakovų ir pripažinti pakankamais įvykdyti analogiškus karinės paskirties  projektus. Tai objektyviai mažina riziką dėl netinkamo sutarties vykdymo.   <...> Analogiškų elektroninių  sistemų tiekimas kitoms viešojo sektoriaus ar saugumo institucijoms savaime nepatvirtina, kad tiekėjas  turi patirties vykdyti karinės paskirties sutarčių reikalavimus. Tokie užsakovai nebūtinai taiko karinei  aplinkai būdingus   techninius, eksploatacinius, logistinius, interoperabilumo ir priėmimo reikalavimus,  kurie yra esminiai šio pirkimo objektui. “  

